Taalgebruik: karig, skamel, skrapsArgieffoto (Foto: Ronile/Pixabay) Taalgebruikers struikel soms oor die verskil tussen “karig”, “skamel” en “skraps”. Karig en skamel slaan op gebrekkig, min en armoedig: Die huis is karig gemeubileer, die skoonmaker verdien ŉ karige loon, terwyl skamel meer bepaald op armoedige of onvoldoende kleding beslaan: Die straatkind is skamel geklee. Skraps slaan ook op min/gebrekkig, maar by kleding is dit eerder onbetaamlik as armoedig. Bronne: Skryf Afrikaans van A tot Z en Handwoordeboek van die Afrikaanse Taal (6de uitgawe)